
Κύρωση της από 24 Δεκεμβρίου 1990 Πράξης Νομοθετικού Περιε¬ 
χομένου «Περί Μουσουλμάνων Θρησκευτικών Λειτουργών » 
(ΦΕΚ 182 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο μόνο. 

Κυρώνεται από τότε που ίσχυσε η κατωτέρω Πράξη Νομοθετικού 
Περιεχομένου «Περί Μουσουλμάνων Θρησκευτικών Λειτουργών, που 
δημοσιεύθηκε στην Εφημερίδα της Κυβερνήσεως (ΦΕΚ 182 Α'/ 
24.12.1990): 

ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Περί Μουσουλμάνων Θρησκευτικών Λειτουργών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του άρθρου 44 παράγραφος 1 του Συντάγματος. 

2. Την πρόταση του Υπουργικού Συμβουλίου, από την οποία συνάγε¬ 
ται η συνδρομή των προϋποθέσεων έκδοσης Πράξης Νομοθετικού Πε¬ 


ριεχομένου για τη ρύθμιση του παρακάτω θέματος, αποφασίζουμε: 

Άρθρο 1. 

Διαδικασία και προσόντα διορισμού σε θέση Μουφτή 

1. Εντός τριμήνου αφότου κενωθεί θέση Μουφτή, ο κατά τόπο αρμό¬ 
διος Νομάρχης καλεί με πράξη του τους ενδιαφερομένους να την κατα¬ 
λάβουν, να υποβάλουν σχετική αίτηση. Η πράξη αυτή του Νομάρχη δη¬ 
μοσιεύεται σε μία τουλάχιστον εφημερίδα από αυτές που εκδίδοντάί 
στην έδρα του νομού και εν ελλείψει σε μία ημερήσια εφημερίδα των 
Αθηνών και τοιχοκολλάται στο κατάστημα της νομαρχίας, στα τεμένη 
και στα καταστήματα των δήμων και κοινοτήτων της νομαρχίας, όπου 
υπάρχουν εγγεγραμμένοι μουσουλμάνοι. 

2. Σε θέση Μουφτή διορίζονται μουσουλμάνοι Έλληνες πολίτες, κά¬ 
τοχοι πτυχίου ανώτατης ισλαμικής θεολογικής σχολής (ημεδαπής ή αλ¬ 
λοδαπής) ή κάτοχοι διπλώματος Ιτζαζέτ ναμέ ή διατελέσαντες ιμάμη¬ 
δες τουλάχιστον επί δεκαετία, οι οποίοι έχουν διακριθεί για τον ήθος 
τους και τη θεολογική τους κατάρτιση και ως προς τους οποίους δεν συ¬ 
ντρέχουν τα κωλύματα διορισμού, που αναφέρονται στα άρθρα 21 έως 
23 του Υπαλληλικού Κώδικος (Π.Δ. 611/1977). 

3. Οι υποψήφιοι υποβάλλουν την αίτησή τους στον κατά τόπο αρμό¬ 
διο Νομάρχη εντός προθεσμίας δύο μηνών από την τοιχοκόλληση στο 
κατάστημα της νομαρχίας της πράξεως της παραγράφου 1 του άρθρου 
αυτού. Την αίτηση συνοδεύσουν ο τίτλος σπουδών σε επίσημη μετά¬ 
φραση του Υπουργείου Εξωτερικών, εφ’ όσον πρόκειται για τίτλο αλλο¬ 
δαπής σχολής, πιστοποιητικά προϋπηρεσίας ιμάμη, αντίγραφο ποινικού 
μητρώου, πιστοποιητικό ιθαγένειας, οποιοδήποτε άλλο έγγραφο απαι¬ 
τείται για το διορισμό σε δημόσια θέση, καθώς επίσης και κάθε στοιχείο 
κρίσιμο για την εξακρίβωση των προσόντων των υποψηφίων. 

4. Εντός δέκα ημερών από τη λήξη της προθεσμίας της προηγούμε¬ 
νης παραγράφου ο Νομάρχης υποβάλλει στον κατά τόπο αρμόδιο Γε¬ 
νικό Γραμματέα της Περιφέρειας τις αιτήσεις, τα δικαιολογητικά και 
τον ονομαστικό κατάλογο των υποψηφίων. 

5. Ο Γ ενικός Γ ραμματέας της Περιφέρειας, εντός μηνός από τη λήψη 
των ανωτέρω στοιχείων, συγκροτεί ενδεκαμελή επιτροπή με πρόεδρο 
τον κατά τόπο αρμόδιο Νομάρχη και μέλη Έλληνες μουσουλμάνους 
θρησκευτικούς λειτουργούς και εξέχοντες μουσουλμάνους Έλληνες πο¬ 
λίτες της Περιφέρειας του, ορίζει τον τόπο και το χρόνο της συνεδριά- 
σεώς της και ανακοινώνει τη σχετική πράξη του στα μέλη της. Χρέη 
γραμματέως εκτελεί υπάλληλος της Νομαρχίας οριζόμενος από τον 
πρόεδρος της επιτροπής. Η επιτροπή συνέρχεται κατά την ορισθείσα 
ημέρα και ώρα στον ορισθέντα τόπο και συντάσσει πρακτικό, στο οποίο 
διατυπώνεται η γνώμη κάθε μέλους περί των προσόντων και γενικά 
περί της καταλληλότητας των υποψηφίων. Η επιτροπή συνεδριάζει νό¬ 
μιμα με τον πρόεδρο και όσα από τα λοιπά μέλη προσέλθουν. Εάιν δεν 
προσέλθουν τα λοιπά μέλη της επιτροπής, ο Νομάρχης, που έχει κατά 
τα ανωτέρω ορισθεί ως πρόεδρος της επιτροπής, συντάσσει έκθεση με τη 
σύμπραξη του γραμματέως, στην οποία βεβαιώνει ότι δεν προσήλθαν τα 
λοιπά μέλη και ακολούθως διατυπώνει τη γνώμη του περί των προσό¬ 
ντων και γενικά ^ής καταλληλότητας των υποψηφίων. 

6. Μόλις υποβληθεί στο Γ ενικό Γ ραμματέα της Περιφέρειας το κατά 

την προηγούμενη παράγραφο πρακτικό της επιτροπής ή η έκθεση του 
Νομάρχη, ο Γενικός Γραμματέας της Περιφέρειας υποβάλλει στον 
Υπουργό Εθνικής Παιδείας και θρησκευμάτων όλα τα σχετικά για την 
επιλογή στοιχεία. Η επιλογή γίνεται με βάση ιδίως το ήθος, τη θεολο- 
γική κατάρτιση και την εν γένει θρησκευτική δράση των υποψηφίων. 

7. Ο Μουφτής διορίζεται με προεδρικό διάταγμα εκδιδόμενο μετά 
από πρόταση του Τπουργού Εθνικής Παιδείας και θρησκευμάτων για 
δεκαετή θητεία που δύναται να ανανεώνεται. Ο διορισθείς πριν από την 
ανάληψη των καθηκόντων του δίδει τον όρκο του δημοσίου υπαλλήλου 
στον αρμόδιο Νομάρχη. 

. Οι διατάξεις της παρούσης ως προς το διορισμό Μουφτή δεν θίγουν 
το κύρος προγενέστερων διορισμών, που έγιναν με διαφορετικό τρόπο. 
Οι διορισμοί αυτοί θεωρούνται αναδρομικώς, αφότου συνετελέσθηααν, 
νόμιμοι και η θητεία των διορισθέντων λήγει μετά δέκα έτη από τη δη¬ 
μοσίευση της παρούσης. 

Άρθρο 2. 

Παύση Μουφτή. 

1. Ο Μουφτής παύεται με προεδρικό διάταγμα, προκαλούμενο από 
τον Υπουργό Εθνικής Παιδείας και θρησκευμάτων: α) σε περίπτωση 
αμετάκλητης καταδίκης του για κακούργημα ή πλημμέλημα από τα 
προβλεπόμενα στο άρθρο 22 του Υπαλληλικού Κώδικος (Π.Δ. 611/ 
1977), β) σε περίπτωση σιερήσεως των πολιτικών του δικαιωμάτων 
για οποιοδήποτε λόγο, γ) λόγω νόσου που κωλύει την. άσκηση των κα¬ 
θηκόντων του, υπηρεσιακής ανεπάρκειας ή διαγωγής αναξιοπρεπούς ή 
ασυμβίβαστης προς τη θέση του και τα εκ του νόμου καθήκοντά του. 

2. Η συνδρομή των όρων της περιπτώσεως γ’ της παραγράφου 1 του 
παρόντος άρθρου βεβαιώνεται με αιτιολογημένη απόφαση συμβουλίου, 
αποτελουμένου από έναν εφέτη Αθηνών ως πρόεδρο, έναν ανώτερο ή 
ανώτατο υπάλληλο του Υπουργείου Εθνικής Παιδείας και θρησκευμά¬ 
των και ένα Μουφτή ή Τοποτηρητή, ως μέλη, που ορίζονται με από¬ 
φαση του Υπουργού Εθνικής Παιδείας κάι θρησκευμάτων. Η επιτροπή 
συνεδριάζει κατόπιν προσκλήσεως του προέδρου με την παρουσία'τού- 
του και ενός τουλάχιστον μέλους. Σε περίπτωση ισοψηφίας υπερισχύει η 
ψήφος του προέδρου. 

Άρθρο 3. 

Διορισμός, παύση και· αντικατάσταση Τοποτηρητή. 

1. Εντός δέκα ημερών αφότου κενωθεί η θέση Μουφτή ο κατά τόπο 
Νομάρχης αναθέτει προσωρινώς και μέχρις αναλήψεως καθηκόντων 
από τον διοριζόμενο Μουφτή, με πράξη του, τα καθήκοντα Μουφτή σε 
Τοποτηρητή, που πρέπει να έχει τα προσόντα για την κατάληψη θέσεως 
Μουφτή ή να είναι ή να έχει διατελέσει ιμάμης, χατίπης ή ιεροκήρυκας. 

2. Ο Τοποτηρητής παύεται με πράξη του Νομάρχη για .τους λόγους 
που αναφέρονται στο άρθρο 2 παρ. 1. 

3. Σε περίπτωση παραιτήσεως ή παύσεως του Τοποτηρητή ο κατά 
τόπο αρμόδιος Νομάρχης αναθέτει καθήκοντα σε άλλο Τοποτηρητή, 
που έχει τα προσόντα της παραγράφου 1 του παρόντος άρθρου. 

Άρθρο 4. 

Βαθμολογική και μισθολογική κατάσταση Μουφτή και Τοποτηρητή. 

Οι διοριζόμενοι Μουφτήδες και οι Τοποτηρητές είναι δημόσιοι υπάλ¬ 
ληλοι, κατέχουν θέση γενικού διευθυντή και λαμβάνουν αποδοχές γενι¬ 
κού διευθυντή με βασικό μισθό τον προβλεπόμενο για το ανώτερο μισθο- 
λογικό κλιμάκιο (Ιο) του Ν. 1505/1984. Κατά την άσκηση των καθη¬ 
κόντων τους έχουν τις κατά το Σύνταγμα και τους νόμους υποχρεώσεις 
των δημοσίων υπαλλήλων. > ■ / 

Άρθρο 5. 

Καθήκοντα Μουφτή. 

1. Ο Μουφτής ασκεί στην περιφέρειά του τα καθήκοντα που προβλέ- 
πονται από τις διατάξεις της παρούσης, καθώς και τα θρησκευτικά κα¬ 
θήκοντα που απορρέουν από τον Ιερό ΜουαουΛμαν.κό Νόμο. Διορίζει, 
εποπτεύει και παύει τους μουσουλμάνους θρησκευτ κούς λειτουργούς, 
τελεί ή επικυρώνει θρησκευτικούς γάμους μεταξύ μουσουλμάνων και 
γνωμοδοτεϊ σε θέματα που έχουν σχέση με τον Ιερό Μουσουλμανικό 
Νόμο. 

2. Ο Μουφτής ασκεί δικαιοδοσία μεταξύ μουσουλμάνων Ελλήνων 
πολιτών της περιφέρειάς του επί γάμων, διαζυγίων, διατροφών, επιτρο¬ 
πειών, κηδεμονιών, χειραφεσίας ανηλίκων, ισλαμικών διαθηκών και 
της εξ αδιαθέτου διαδοχής, εφ’ όσον οι σχέσεις αυτές διέπονται από τον 


Ιερό Μουσουλμανικό Νόμο. 

3. Οι εκδικάμενες από το Μουφτή αποφάσεις επί υποθέσεων αμφι¬ 
σβητούμενης δικαιοδοσίας δεν μπορούν να εκτελεσθούν ούτε αποτελούν 
δεδικασμένο, αν δεν κηρυχθούν εκτελεστές από το μονομελές πρωτοδι¬ 
κείο της περιφέρειας όπου η έδρα του Μουφτή, κατά τη διαδικασία της 
εκούσιας δικαιοδοσίας. Το δικαστήριο ερευνά μόνον αν η απόφαση εκδό- 
θηκε μέσα στα όρια της δικαιοδοσίας του Μουφτή και αν οι διατάξεις 
που εφαρμόσθηκαν αντίκεινται στο Σύνταγμα. Κατά της αποφάσεως 
του μονομελούς πρωτοδικείου χωρεί προσφυγή ενώπιον του οικείου πο¬ 
λυμελούς πρωτοδικείου, που δικάζει κατά την ίδια διαδικασία. Κατά 
της αποφάσεως του πολυμελούς πρωτοδικείου δεν χωρεί ένδικο μέσο 
τακτικό ή έκτακτο. 

Άρθρο 6. 

Αριθμός και περιφέρεια Μουφτειών. 

Ο αριθμός και η περιφέρεια των Μουφτειών μεταβάλλονται με προε¬ 
δρικά διατάγματα εκδιδόμενα με πρόταση των Υπουργών Εσωτερικών, 
Δικαιοσύνης και Εθνικής Παιδείας και θρησκευμάτων. 

Άρθρο 7. 

Κανόνες λειτουργίας Ατέλειες Μουφτειών. 

Οι Μουφτείες θεωρούνται δημόσιες υπηρεσίες, αλληλογραφούν στην 
επίσημη γλώσσα του Κράτους, στην οποία σύντάσσοντοίι επίσης όσες 
πράξεις και έγγραφα εκδίδονται από τον Μουφτή, απαλλάσσονται δε 
των ταχυδρομικών και τηλεγραφικών τελών., 

^ Άρθρο 8. 

Ιερατικό Μουσουλμανικό Τμήμα. 

1. Στην Ειδική Παιδαγωγική Ακαδημία Θεσσαλονίκης ιδρύεται Ιε¬ 
ρατικό Μουσουλμανικό Τμήμα, προς εκπαίδευση θρησκευτικών λει¬ 
τουργών για την κάλυψη των θρησκευτικών αναγκών των μουσουλμά¬ 
νων. 

2. Η οργάνωση και λειτουργία του Ιερατικού Μουσουλμανικού Τμή¬ 
ματος, τα του προσωπικού και των προσόντων του, οι προϋποθέσεις ει¬ 
σαγωγής των σπουδαστών, η διάρκεια των σπουδών, τα διδακτέα κατά 
τάξη μαθήματα, το αναλυτικό πρόγραμμα και κάθε λεπτομέρειας ορίζο¬ 
νται με προεδρικό διάταγμα εκδιδόμενο μετά από πρόταση των Υπουρ¬ 
γών Εθνικής Παιδείας και θρησκευμάτων και Οικονομικών. 

Άρθρο 9. 

, Τελικές διατάξεις. 

Ο Ν. 2345/1920 (ΦΕΚ 148 Α’) και κάθε άλλη διάταξη αφορώσα 
σε αντικείμενα που ρυθμίζονται με αυτήν την πράξη νομοθετικού περιε¬ 
χομένου καταργείται. 

Διορισμοί, που διενεργούνται για οποιαδήποτε αιτία μετά την έναρξη 
ισχύος της παρούσης, γίνονται σύμφωνα με τις διατάξεις της πράξεως 
αυτής. 1 

, Άρθρο 10. 

Η ισχύς αυτής της πράξεως νομοθετικού περιεχομένου, η οποία θα 
κυρωθεί με νόμο κατά το άρθρο 44 παρ. 1 του Συντάγματος, αρχίζει 
από τη δημοσίευσή της στην Εφημερίδα της Κυβερνήσεως. 

Θεσσαλονίκη, 24 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

- Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
ΟΙ ΑΝΤΙΠΡΟΕΔΡΟΙ 

ΤΖΑΝΗΣ ΤΖΑΝΕΤΑΚΗΣ ΑΘΑΝ. ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ, ΑΝΤΩΝΙΟΣ ΣΑΜΑΡΑΣ, ΣΩΤΗΡΙΟΣ 
ΚΟΥΒΕΑΑΣ, ΙΩΑΝΝΗΣ ΠΑΛΑΙΟΚΡΑΣΣΑΣ, ΜΙΧΑΗΛ ΠΑΠΑ¬ 
ΚΩΝΣΤΑΝΤΙΝΟΥ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑΡΙΕΤΤΑ 
ΓΙΑΝΝΑΚΟΥ, ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ, ΑΡΙΣΤΟ¬ 
ΤΕΛΗΣ ΠΑΥΛΙΔΗΣ, ΙΩΑΝΝΗΣ ΚΕΦΑΛΟΓΙΑΝΝΗΣ, ΙΩΑΝΝΗΣ 
ΒΑΣΙΛΕΙΑΔΗΣ, ΓΕΩΡΓΙΟΣ ΤΖΙΤΖΙΚΩΣΤΑΣ, ΣΤΕΦΑΝΟΣ ΜΑ- 
ΝΟΣ, ΣΤΑΥΡΟΣ ΔΗΜΑΣ, ΕΥΘΥΝΙΟΣ ΧΡΙΣΤΟΔΟΥΛΟΥ, ΠΑΝΑ¬ 
ΓΙΩΤΗΣ ΧΑΤΖΗΝΙΚΟΛΑΟΥ, ΑΝΝΑ ΨΑΡΟΥΔΑ - ΜΠΕΝΑΚΗ, 

ΓΙΩΤΗΣ ΧΑΤΖΗΝΙΚΟΛΑΟΥ, ΑΝΝΑ ΨΑΡΟΤΔΑ - ΜΠΕΝΑΚΗ, 
ΑΧΙΛΛΕΑΣ ΚΑΡΑΜΑΝΛΗΣ, ΣΩΤΗΡΙΟΣ ΧΑΤΖΗΓΑΚΗΣ. 

Παραγγέλομε τη δημοσίευση του παρόντος στην Εφημερίδα της Κυ- 
βερνήσεως και την εκτέλεσή του ως νόμου του Κράτους. 

Αθήνα, 1 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 

θεωρήθηκε και τέθηκε η Μεγόάη Σφραγίδα του Κράτους 

Αθήνα, 4 Φεβρουάριου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 34 (2) 

Τροποποίηση και συμπλήρωση αναλυτικών προγραμμάτων γενικών 
και κλασικών λυκείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ' 

Έχοντας υπόψη: 

1. Τις διατάξεις της παραγράφου 9 του άρθρου 8 του Νόμου 1566/ 
1985 (ΦΕΚ 167 Α') «Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις». . 

2. Τις με αριθμ. 22/1989, 5/1990, 17/1990 και 30/1990 προ¬ 
τάσεις του Παιδαγωγικού Ινστιτούτου σύμφωνα -με τις διατάξεις της 
παραγράφου 2 του άρθρου 24 του Νόμου 1566/1985. 

3. Την αριθμ. Η. 2871/30.4.1990 (ΦΕΚ 296/τ.Β'/4.5.1990) 
κοινή απόφαση Πρωθυπουργού και Υπουργού Εθνικής Παιδείας και 
Θρησκευμάτων, ανάθεση αρμοδιοτήτων στους Υφυπουργούς Εθνικής 
Παιδείας και Θρησκευμάτων Βασίλειο Μπεκίρη και Καλλιόπη (Κέλλυ) 
Μπουρδάρα. 

4. Την αριθμ. 608/1990 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1. 

1. Οι κλάδοι του μαθήματος της Νέας Ελληνικής Γλώσσας και 

Γραμματείας των Α', Β' και Γ' τάξεων ημερήσιου γενικού λυκείου όπως 
ορίζονται από την παράγραφο 1 του άρθρου ί του Π. Δ/τος 427/1986 
(ΦΕΚ 201 Α') αντικαθίστανται ως εξής: ,« 

α) Κείμενα Νεοελληνικής Λογοτεχνίας και ,-.υ 

β) Έκφραση - Έκθεση. , 

2. Οι ώρες εβδομαδιαίας διδασκαλίας του μαθήματος της Νέας Ελ¬ 
ληνικής Γλώσσας και Γραμματείας των Α', Β' και Γ’ τάξεων του ημερή¬ 
σιου γενικού λυκείου καθώς και ο σκοπός και η διδακτέα ύλη της έκθε¬ 
σης όπως ορίζονται αντίστοιχα από τα άρθρα 1, 2 και 3 του Π. Δ·/τος 
479/1985 (ΦΕΚ 170 Α') αντικαθίστανται ως εξής: 

α) Ώρες εβδομαδιαίας διδασκαλίας. 

Από τις τέσσερις (4) ώρες εβδομαδιαίας διδασκαλίας του μαθήματος 
της Νέας Ελληνικής Γλώσσας και Γραμματείας οι δύο (2) διατίθενται 
για τη διδασκαλία των κειμένων Νεοελληνικής Λογοτεχνίας και οι άλ¬ 
λες δύο (2) δια τη διδασκαλία της «Έκφρασης - Έκθεσης». 

β) Σκοπός της «Έκφρασης - Έκθεσης». 

Σκοπός του μαθήματος της «Έκφρασης - Έκθεσης» είναι να βοηθή¬ 
σει τους μαθητές να κατανοούν και να χρησιμοποιούν με ευχέρεια τον 
πλούτο και τους μηχανισμούς της γλώσσας μας, ώσ.τε να εκφράζονται 
σωστά, δηλαδή αποτελεσματικά, σε προφορικό και γραπτό λόγο, ανά¬ 
λογα με τις απαιτήσεις της περίστασης επικοινωνίας. 

Ειδικότερα, με τη διδασκαλία του μαθήματος επιδιώκεται: 

α) Να αντιληφθούν οι μαθητές την πολλαπλότητα και ποικιλία του 
λόγου, ώστε να μπορούν να ανταποκρίνονται στις απαιτήσεις της επικοι- 
νωνιακής περίστασης, λαμβάνοντας υπόψη τους παράγοντες που την 
προσδιορίζουν: τον τόπο, το χρόνο, το πρόσωπο, το σκοπό, τα μέσα, 
τους κώδικες, το ύφος και το είδος του λόγου. 

β) Να προσεγγίσουν διάφορα είδη λόγου (αναφορά, είδηση, επιστολή, 
δοκίμιο κ.τ.λ.) και να ασκηθούν στη χρήση τους. 

γ).Να ασκηθούν στον προφορικό και γραπτό λόγο, ώστε να ανταπο- 
κρίνονται με ευχέρεια και φυσικότητα στις ποικίλες μορφές της γλωσσι¬ 


κής επικοινωνίας, να αναπτύσσουν τις απόψεις τους με πειστικότητα και 
να διατυπώνουν τις σκέψεις τους με πληρότητα, ακρίβεια και σαφήνεια. 

δ) Να χρησιμοποιούν το κατάλληλο λεξιλόγιο ανάλογα με την περί¬ 
σταση επικοινωνίας. Να εμπλουτίζουν επίσης το λεξιλόγιό τους και να 
συλλαμβάνουν τη σημασία των λέξεων με όλους τους δυνατούς τρόπους 
(κυριολεκτική και μεταφορική χρήση των λέξεων, ένταξη των λέξεων 
στο λεκτικό πλαίσιο, χρήση συνώνυμων, ανώνυμων ή ισοδύναμων λέξε¬ 
ων/φράσεων). 

ε) Να συνηθίσουν να χρησιμοποιούν λεξικά (ορθογραφικά, ερμηνευ¬ 
τικά, ετυμολογικά, εγκυκλοπαιδικά κ.τ.λ.) και, όπου χρειάζεται, την 
κατάλληλη βιβλιογραφία για την εργασία τους. 

στ) Να αντιμετωπίζουν με ερευνητικό πνεύμα και κριτική διάθεση τα 
κοινωνικά προβλήματα και να είναι σε θέση να προτείνουν υπεύθυνα συ¬ 
γκεκριμένες λύσεις. 

ζ) Να καλλιεργήσουν πνεύμα συνεργασίας με ομαδικές εργασίες, 
ώστε να αποκτήσουν κοινωνική ταυτότητα και συνείδηση, 
γ) Διδακτέα ύλη της «Έκφρασης - Έκθεσης». 

Κ ΤΑΞΗ 

Α. Γλώσσα και γλωσσικές ποικιλίες. 

Τα όρια και η δημιουργικότητα της γλώσσας. 

Οι γεωγραφικές και οι κοινωνικές γλωσσικές ποικιλίες. 

Τα είδη των κειμένων, και ο επικοινωνιακός .τους ρόλος. 

Οι ειδικές γλώσσες. Το λεξιλόγιο επιστημονικών και σχολικών κειμέ¬ 
νων. » 

Η κοινή νεοελληνική γλώσσα. 

Λεξιλόγια και λεξιλογικές ασκήσεις. 

Θέματα για συζήτηση'και έκφραση/έκθεση." 

. Οργάνωση του λόγου. * ° , 

. Βί’ Ο λόγος. 

Τα γνωρίσματα της ομιλίας. , ,. 

Σύγκριση προφορικού καί γραπτού λύγ. . 

Η έννοια του διαλόγου και οι προϋποθέσεις ιυχία του, ο 

λογοτεχνικός διάλογος. 

Λεξιλόγιο και θέματα για συζήτηση και έκφραση/έκθεση. 

Γ. Περιγραφή. 

Πώς μεθοδεύεται η επιλογή και οργάνωση των στοιχείων της περι- 

τρ«φή?· 

Η γλώσσα της περιγραφής. Ειδικό λεξιλόγιο - ορολογία. 

• Το σχόλιο και η οπτική γωνία στην περιγραφή. 

. περιγραφή της λειτουργίας και.της διαδικασίας για την κατασκευή ή 
τη χρήση ενός αντικειμένου. 

Περιγραφή προσώπου (ατόμου). 

Γλωσσικά στοιχεία (μορφοσυντακτικά και λεξιλογικά). 

Θέματα για’συζήτηση και έκφραση/έκθεση.. 

Οργάνωση του λόγου. 

Δ. Αφήγηση. 

Ορισμός της αφήγησης. 

Αφηγηματικό περιεχόμενο και αφηγηματική πράξη. 

Είδη της αφήγησης, το ύφος και ο σκοπός τους. 

Ο αφηγητής και η οπτική γωνία στην αφήγηση. 

Αφηγηματικοί τρόποι. 

Ο χρόνος στην αφήγηση. 

Περιγραφή και αφήγηση. , 

Λεξιλόγιο και λεξιλογικές ασκήσεις. 

Θέματα για συζήτηση και έκφραση/έκθεση. 

Οργάνωση του λόγου (η συνοχή του κειμένου). 

Β' Τάξη. 

Α. Η είδηση..^ 

Η είδηση και το σχόλιο. . 

Η οργάνωση και η παρουσίαση της είδησης. 

Γλωσσικά στοιχεία (μορφοσυντακτικά και λεξιλογικά). 

Θέματα για συζήτηση. 

Οργάνωση του λόγου. 

Β. Βιογραφικά είδη. 

Βιογραφία - μυθιστορηματική βιογραφία. 

Βιογραφικό σημείωμα. ■' * ' 

Αυτοβιογραφία και αυτοβιογραφικό σημείωμα. 

Απομνημονεύματα και ημερολόγια. 

Συστατική επιστολή. 

Γλωσσικά στοιχεία (λεξιλογικά). 

Οργάνωση του λόγου·. 

Γ. Παρουσίαση - Κριτική. 

Παρουσίαση και κριτική ενός βιβλίου. 

- μιας θεατρικής παράστασης. 

- διαφόρων αντικειμένων. 

Γλωσσικά στοιχεία (μορφοσυντακτικά και λεξιλογικά). 

Θέματα για συζήτηση. 

. Οργάνωση του λόγου. 

Δ. Σημειώσεις - περίληψη. 

■ Σημειώσεις (από γραπτό λόγο, από προφορικό λόγο). 

Περίληψη (γραπτού λόγου, προφορικού λόγου). 

Γλωσσικά στοιχεία (μορφοσυντακτικά και λεξιλογικά). 

Θέματα για συζήτηση. 

Γ' τάξη 

Α. Η πειθώ , 

Οι τρόποι 

Η πειθώ στο δικανικό λόγο. 

Η πειθώ στον πολιτικό λόγο. 

Η πειθώ στον επιστημονικό λόγο. 

θέματα για συζήτηση και Έκφραση - Έκθεση. 

Η πειθώ στη διαφήμιση. 

Β. Το δοκίμιο 
Έννοια του δοκιμίου. 

Ιστορία του δοκιμίου. 

Τα είδη του δοκιμίου. 

Βασική δομή του δοκιμίου. 

Γ' Διάβασμα και γράψιμο 
Διάβασμα και κατανόηση. 

Διάβασμα και ανάλυση. 

Διάβασμα και σύνθεση. 

Διάβασμα και αξιολόγηση. 

Σαφήνεια στο γράψιμο. 

Η χρήση της γλώσσας. 

Δ. Ερευνητική εργασία 
Επιλογή του θέματος. 

Αναζήτηση του υλικού. 

Καταγραφή του υλικού. 

Εκτίμηση του υλικού. 

Διάρθρωση και συγγραφή της εργασίας. 

Περίληψη. 

Παραπομπές και (υπο)σημειώσεις. 

Βιβλιογραφία. 

Πίνακες και σχεδιαγράμματα. 

3. Ο σκοπός και η διδακτέα ύλη του μαθήματος της Χημείας των Α' 
και Β' τάξεων του ημερήσιου γενικού λυκείου όπως ορίζονται αντί¬ 
στοιχα από τα άρθρα 1 και 2 του Π. Δ/τος 479/1985 αντικαθίστανται 
ως εξής: 

Α' τάξη 

α) Σκοπός 

Σκοπός του μαθήματος της Χημείας είναι: 

1. Να γνωρίσουν οι μαθητές τα χημικά φαινόμενα και τους νόμους 
που τα διέπουν και να προχωρήσουν στην ερμηνεία τους, χρησιμοποιώ¬ 
ντας τις βασικές έννοιες για τη λεπτοδομή της ύλης και τη συμπεριφορά 
της κατά την εξέλιξη των χημικών φαινομένων. 

2. Να αναπτύξουν την παρατηρητικότητά τους, την ερμηνευτική 
τους διάθεση, την πρωτοβουλία και τη συνεργατικότητα, την κρίση, την 
ακρίβεια διατυπώσεως και τη δεξιοτεχνία τους στα πειράματα, ιδιαί¬ 
τερα στήν ποιοτική διερεύνηση των χημικών φαινομένων, καθώς και 
την ικανότητα για επίλυση απλών προβλημάτων πάνω σ’ αυτά. 

3. Να κατανοήσουν οι μαθητές τις σχέσεις της Χημείας με τις άλλες 
επιστήμες, καθώς και τις ποικίλες επιπτώσεις της στα άτομα και στο 
κοινωνικό σύνολο, την ανοδική πορεία της χημικής γνώσεως, τον πανα- 
θρώπινο χαρακτήρα της ως επιστήμης και τη μεγάλη της χρησιμότητα 
για την ανθρώπινη ζωή. 

β) Διδακτέα ύλη 
Ανόργανη Χημεία. 


Η ύλη: ιδιότητες, δομή, μορφές. Ατομικό βάρος, μοριακό βάρος. 

Αριθμός ΑνΟΟΑϋΚΟ, γραμμομόριο, γραμμοάτομο, γραμμομορια¬ 
κός όγκος. 

Νόμοι των αερίων. 

Στοιχεία σύγχρονης ατομικής θεωρίας. Σύσταση του ατόμου, ατομι¬ 
κός αριθμός, μαζικός αριθμός ισόποσα ισοβαρή. 

Περιοδικό σύστημα των στοιχείων. 

Χημικοί δεσμοί, αριθμός οξείδωσης, χημικοί τύποι, ρίζες. Οξείδια με 
οξυγόνο - καύση. 

Διαλύματα, διαλυτότητα, συγκεντρώσεις. 

Ηλεκτρόλυση, ηλεκτρολύτες. Οξέα, βάσεις, άλατα,ΡΗ,Ανίχνευση ιό¬ 
ντων. 

Οργανική Χημεία. 

Η έννοια της διαφοροποίησης της οργανικής χημείας από την ανόρ¬ 
γανη κατάταξη οργανικών ενώσεων. 

Β' Τάξη 

α) Σκοπός. 

Επιδιώκεται ο σκοπός που ορίζεται για το μάθημα αυτό από το εδά¬ 
φιο ά της παραγράφου 3 του άρθρου 1 αυτού του Π. Δ/τος για την Α’ 
τάξη λυκείου. 

β) Διδακτέα ύλη. 

Α. Γενικό μέρος. 

1. Θερμοχημεία: 

Ενεργειακές μεταβολές κατά την εξέλιξη των χημικών φαινομέ¬ 
νων. 

2. Χημική Κινητική. 

3. Χημική ισορροπία. 

Ηλεκτρολύτες. 

4. Οξέα - Βάσεις - 'Αλατα. 

5. Οξειδοαναγωγή. 

6. Ηλεκτροχημεία. 

7. Περιοδικός πίνακας. 

Β. Ανόργανη χημεία. 

1. Γενικά περί μετάλλων. 

Γεν. ιδιότητες - Μεταλλουργία. 

2. Αλκάλια Αλκαλικές γαίες. 

3. Βαρέα μέταλλα. 

Σίδηρος (σε έκταση). 

Αμέταλλα Αλογόνα - οξυγόνο - θείο - άζωτο - φώσφορος. 

Άνθρακας Πυρίτιο. 

Γ. Οργανική Χημεία. 

1. Οργανικές ενώσεις. Χημικός τύπος. Δομή οργανικών ενώσεων. 

2. ΐδρογονάνθρακες:κορεσμένοι ακόρεστοι. 

3. Οξυπαράγωγο υδρογονανθράκων. 

Αλκοόλες- Αλδεϋδες- κετόνες- οξέα- εστέρες- σαπούνια. 

4. Αμινοξέα-πρωτείνες. 

5. Υδατάνθρακες. 

4. Οι στίχοι 1 και 2 του εδαφίου II της διδακτέας ύλης του μαθήμα¬ 
τος της φυσικής της Β' τάξης του ημερήσιου γενικού λυκείου της παρα¬ 
γράφου 2 του άρθρου 2 του Π. Δ/τος 479/1985 αντικαθίστανται ως 
εξής: 

«II. Από το σχολικό έτος 1991 - 92 και εξής ως διδακτέα ύλη του 
μαθήματος ορίζεται η παρακάτω:». 

5. Οι ώρες εβδομαδιαίας διδασκαλίας των μαθημάτων: Φιλοσοφικά, 
Ιστορία, Αρχές Πολιτικής Επιστήμης - Στοιχεία Δημοκρατικού Πολι¬ 
τεύματος, ως μαθημάτων γενικής παιδείας της Γ’ τάξης ημερήσιου γε¬ 
νικού λυκείου, όπως ορίζονται από την παράγραφο 1 του άρθρου 3 του 
Π. Δ/τος 479/1985 διαμορφώνονται, εξαιρετικά και μόνο για το σχο¬ 
λικό έτος 1990 - 91 ως εξής: 

Φιλοσοφικά ώρες δύο (2), Ιστορία ώρες δύο (2) και Αρχές Πολιτικής 
Επιστήμης - Στοιχεία Δημοκρατικού Πολιτεύματος ώρα μία (1). 

6. Στο στίχο 3 εδάφιο II της διδακτέας ύλης του μαθήματος της 
Ιστορίας ως μαθήματος της 3ης και 4ης δέσμης της Ρ τάξης ημερήσιου 
γενικού λυκείου, όπως αυτή ορίζεται από την παράγραφο 3 του άρθρου 
3 του Π. Δ/τος 479/1985 η φράση «α) Για τα σχολικά έτη 1985 - 86 
και 1986 - 87» αντικαθίσταται με τη φράση «α) Για το σχολικό έτος 
1990 - 91», ενώ στο στίχο 27 του ίδιου εδαφίου η φράση «β) Για τα 
σχολικά έτη 1987 - 88 και εξής: «αντικαθίσταται με τη φράση «β) Για 
τα σχολικά έτη 1991 -- 92 και εξής:» 

7. Η στήλη των ωρών εβδομαδιαίας διδασκαλίας κατά μάθημα στη 
Β’ τάξη κλασικού λυκείου της παραγράφου 1 του άρθρου 5 του Π. Δ/τος 
479/1985 μεταβάλλεται ως προς το μάθημα των Γερμανικών από 
2/1 σε '/2 και ως προς το μάθημα του Σχολικού Επαγγελματικού Προ¬ 
σανατολισμού (Σ.Ε.Π.) από -/I σε 1/-. 

8. Η διδακτέα ύλη του μαθήματος των Λατινικών ως μαθήματος γε¬ 
νικής αξιολόγησης της 3ης δέσμης των κλασικών λυκείων ορίζεται ως 

εξής: 

α) Επί δύο (2) ώρες την εβδομάδα συνεχίζεται η διδασκαλία της προ- 
βλεπόμενης διδακτέας ύλης για τις Α' και Β’ τάξεις κλασικού λυκείου 
από την παράγραφο 4 και 5 του άρθρου 3 του Π. Δ/τος 101/1989 
(ΦΕΚ 44 α’). 

β) Επί δύο (2) ώρες την εβδομάδα διδάσκονται αποσπάσματα από 
κείμενα των: Λουκρητίου, Καίσαρα, Κάτουλλου, Κικέρωνα, Σαλλού- 
τιου, Βιργίλιου, Οράτιου και Οβιδίου, που περιλαμβάνονται σε εγκεκρι¬ 
μένο διδακτικό εγχειρίδιο. 

Εξαιρετικά και μόνο για το διδακτικό έτος 1990 - 91 η διδασκαλία 
γίνεται από το εγκεκριμένο βιβλίο του ΕΡΡ. ΣΚΑΣΗ, «ΌΕ ΒΕΕΕΟ 01- 
νΐΕΕΙ». 

Στον Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος Προεδρικού Διατάγματος. 

Αθήνα, 26 Ιανουάριου 1991 
Γ Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΜΠΕΚΙΡΗΣ 

-Φ- ( 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 35 . (3) . 

Οργάνωση διοίκηση και λειτουργία τμημάτων διδασκαλίας προαιρετι¬ 
κών μαθημάτων στους χώρους των Ενιαίων Πολυκλαδικών Λυ¬ 
κείων ή και άλλων σχολικών μονάδων Δευτεροβάθμιας Εκπαίδευ¬ 
σης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 7 του Νόμου 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(ΦΕΚ 110Α-). 

2. Την Η. 2871/30.4.90 (ΦΕΚ296/τ. Β'/4.5.90) κοινή απόφαση 
του Πρωθυπουργού και του Υπουργού Εθνικής Παιδείας και Θρησκευ¬ 
μάτων για την ανάθεση αρμοδιοτήτων στους Υφυπουργούς Εθνικής 
Παιδείας και Θρησκευμάτων Βασίλειο Μπεκίρη και Καλλιόπη (Κέλλυ) 
Μπουρδάρα. 

3. Την αριθμ. 607/1990 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1. 

Ορισμός Τομέων 

Οι Τομείς διδασκαλίας προαιρετικών μαθημάτων στους χώρους των 
Ενιαίων Πολυκλαδικών Λυκείων ή και άλλων σχολικών μονάδων Δευ¬ 
τεροβάθμιας Εκπαίδευσης καθορίζονται ως εξής: 

ΤΟΜΕΙΣ 

Α. ΜΟΥΣΙΚΗΣ ΚΑΙ ΧΟΡΟΥ 
ΔΙΔΑΣΚΟΜΕΝΑ ΜΑΘΗΜΑΤΑ 

1. Μουσικό όργανο 
. 2. Ορχήστρα 
3. Χορωδία 

. 4. Χορός-Παραδοσιακοί χοροί 

Β. ΕΙΚΑΣΤΙΚΩΝ ΤΕΧΝΩΝ 

1. Ζωγραφική 

2. Πλαστική 

3. Σχέδιο-Χαρακτική 

4. Διακοσμητική 

5. Κεραμική 

Γ.ΘΕΑΤΡΟΥ - ΚΙΝΗΜΑΤΟΓΡΑΦΟΥ 
1. Θεατρική παιδεία 


2. Κινηματογραφική παιδεία 

3. Φωτογραφία 

Δ.ΔΗΜΟΣΙΟΓΡΑΦΙΑΣ 

1. Δημοσιογραφία 

Ε. ΚΟΙΝΩΝΙΚΩΝ-ΟΙΚΟΝΟΜΙΚΩΝ 
ΣΥΝΕΡΓΑΤΙΚΩΝ ΘΕΜΑΤΩΝ ΚΑΙ ΥΓΕΙΑΣ 

1. Θέματα Αγωγής και Υγείας 

2. Τοπική Αυτοδιοίκηση 

3. Συνεταιρισμοί 

4. Εργασιακές Σχέσεις 

5. Σχέση Ατόμου Ομάδας 

ΣΤ. ΞΕΝΩΝ ΓΛΩΣΣΩΝ 

1. Γερμανικά· 

2. Ιταλικά 

3. Ισπανικά 

4. Ρωσικά 

Άρθρο 2. 

Οργάνωση λειτουργία Τμημάτων 

1. Τα προαιρετικά μαθήματα μπορούν να παρακολουθούν σε ειδικά 
κατά μάθημα τμήματα μαθητές όλων των τάξεων του: α) Ε.Λ.Π., β) 
Τ.Ε.Λ. γ) Γ.Ε.Λ. και δ) Γυμνασίου. 

2. Για τη λειτουργία ενός Τμήματος προαιρετικού μαθήματος 
(Τ.Π.Μ.) απαιτείται η συμμετοχή τουλάχιστον δέκα (10) μαθητών. 

Άν ο αριθμός των μαθητών υπερβαίνει τους είκοσι (20), τότε μπορεί 
να λειτουργήσει και δεύτερο τμήμα. 

3. Αν η φύση του μαθήματος ή άλλες συνθήκες (π.χ. τοπικές) επιβάλ¬ 
λουν τη διατήρηση τμήματος με λιγότερους από δέκα (10) μαθητές, 
τότε το τμήμα μπορεί να λειτουργήσει αφού προηγουμένως ζητηθεί από 
τη Διεύθυνση της σχολικής μονάδας, αιτιολογημένα, έγκριση από την 
οικεία Διεύθυνση ή Γραφείο Δευτεροβάθμιας Εκπαίδευσης. 

4. Η μείωση του αριθμού των μαθητών ενός τμήματος κάτω από το 
επιτρεπόμενο όριο συνεπάγεται τη συγχώνευση των τμημάτων του ίδιου 
προαιρετικού μαθήματος (εφόσον λειτουργούν περισσότερα από ένα 
τμήματα). 

5. Οι ώρες εβδομαδιαίας διδασκαλίας για κάθε μάθημα προαιρετι¬ 
κής παρακολούθησης δεν μπορεί να υπερβαίνουν τις τέσσερις (4). 

Κατ’ εξαίρεση για το μάθημα «θεατρική παιδεία» κάι κατά τη διάρ¬ 
κεια των προετοιμασιών για την παρουσίαση θεατρικής παραστάσεως, 
οι ώρες εβδομαδιαίας διδασκαλίας δεν μπορεί να υπερβαίνουν τις δώ¬ 
δεκα (12). 

6. Ο σύλλογος των διδασκόντων του σχολείου αφού λάβει υπόψη του 
τις αιτήσεις και τον αριθμό των ενδιαφερομένων μαθητών, τις στεγαστι¬ 
κές δυνατότητες, καθώς και τις ανάγκες σε διδακτικό προσωπικό, προ¬ 
τείνει στην οικεία Διεύθυνση ή Γραφείο Δευτεροβάθμιου; Εκπαίδευσης 
προς έγκριση τα Τ.Π.Μ. που θα λειτουργήσουν, τις ώρες εβδομαδιαίοις 
διδασκαλίας καθώς και την έναρξη και λήξη της διδασκαλίας καθενός 
προαιρετικού μαθήματος. 

Άρθρο 3. 

' Εγγρααφή φοίτηση μαθητών 

Ι.Κάθε μαθητής μπορεί να παρακολουθεί μέχρι δύο το πολύ διδα¬ 
σκόμενα προαιρετικά μαθήματα. 

2. Η εγγραφή μαθητών στα Τ.Π.Μ. γίνεται μετά από αίτηση του γο¬ 
νέα ή κηδεμόνα τους, που υποβάλλεται στο σχολείο μέχρι τη 15η 
Οκτωβρίου. 

Η αίτηση γίνεται από τον ίδιο το μαθητή αν αυτός έχει συμπληρώσει 
το 18ο έτος της ηλικίας του. 

3. Μαθητής που συμπληρώνει έξι (6) συνεχείς αδικαιολόγητες ή δώ¬ 
δεκα (12) συνολικά αδικαιολόγητες απουσίες διαγράφεται από το 
Τ.Π.Μ. στο οποίο φοιτά. Μαθητής που διαγράφεται από κάποιο 
Τ.Π.Μ. διατηρεί το δικαίωμα επανεγγραφής σε τμήμα του ίδιου προαι¬ 
ρετικού μαθήματος κατά το επόμενο ή τα επόμενα σχολικά έτη. 

4. Ατο τέλος του σχολικού έτους χορηγείται βεβαίωση σε κάθε μα¬ 
θητή στην οποία καταγράφονται τα προαιρετικά μαθήματα, ο συνολικός 
αριθμός των ωρών που παρακολούθησε καθώς και η επίδοσή του σ’ 
αυτά. Η βεβαίωση αυτή χορηγείται από τη σχολική μονάδα σε κείνους 
τους μαθητές που παρακολούθησαν πλήρως το πρόγραμμα των προαι¬ 
ρετικών μαθημάτων που παρακολούθησαν πλήρως το πρόγραμμα των 
προαιρετικών μαθημάτων που επέλεξαν. 

5. Η επίδοση των μαθητών κατά μάθημα προαιρετικής παρακολού- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θησης εκφράζεται με τους γενικούς χαρακτηρισμούς: «ανεπαρκής», «μέ¬ 
τρια», «καλή», «πολύ καλή», «άριστη». 

6. Στους μαθητές, οι οποίοι εσημείωσαν «ανεπαρκή» ή «μέτρια» επί¬ 
δοση χορηγείται βεβαίωση μόνο, αν το ζητήσουν οι ίδιοι. 

Άρθρο 4. 

Ορισμός ύπεύθυνου-καθήκοντα υπεύθυνου και 

διδακτικού προσωπικού στα τμήματα προαιρετικών μαθημάτων. 

1. Ως υπεύθυνος για τη λειτουργία των τμημάτων προαιρετικών μα¬ 
θημάτων ορίζεται από το Διευθυντή του σχολείου, μετά από πρόταση 
του συλλόγου των διδασκόντων εκπαιδευτικός με βαθμό Α', ο οποίος δι¬ 
δάσκει στα τμήματα αυτά ή διδάσκει μαθήματα της ειδικότητάς του σε 
σχολείο Δευτεροβάθμιας Εκπαίδευσης, μέχρι το μισό του προβλεπόμε- 
νου υποχρεωτικού γι’ αυτόν ωραρίου εβδομαδιαίας διδασκαλίας. 

2. Αν στο σχολείο λειτουργούν περισσότερα από δέκα (10) Τ.Π.Μ. εί¬ 
ναι δυνατόν να ορίζεται και δεύτερος υπεύθυνος τμημάτων, οπότε και με 
απόφαση του συλλόγου των διδασκόντων καθορίζονται και τα τμήματα 
προαιρετικών μαθημάτων ευθύνης του καθενός. 

3. Ο υπεύθυνος για τα Τ.Π.Μ.: α) εποπτεύει το προσωπικό που διδά¬ 
σκει στα Τ.Π.Μ., β) καταρτίζει το εβδομαδιαίο ωρολόγιο πρόγραμμα σε 
συνεργασία με το διδακτικό προσωπικό των τμημάτων αυτών με το 
οποίο συνεργάζεται για την επίλυση τυχόν προβλημάτων γ) παρακολου¬ 
θεί την εκτέλεση του προγράμματος διδασκαλίας δ) τηρεί ιδιαίτερο μη¬ 
τρώο μαθητών και ημερολόγιο λειτουργίας των τμημάτων, ε) ελέγχει 
την κανονική φοίτηση των μαθητών στ) ενημερώνει τακτικά για την πο¬ 
ρεία των Τ.Π.Μ. το Διευθυντή του σχολείου και το σύλλογο των διδα¬ 
σκόντων της σχολικής μονάδας και ζ) προτείνει τη λήψη μέτρων για ην 
οιντιμετώπιση των παρουσιαζομένων αναγκών, παραμένοντας στο σχο¬ 
λείο κατά τις ώρες λειτουργίας τους. 

4. Καθένας από τους διδάσκοντες στα Τ.Π.Μ. ενημερώνει: α) το βι¬ 
βλίο φοίτησης, στο οποίο σημειώνονται οι τυχόν απουσίες των μαθη¬ 
τών, β) το βιβλίο ύλης,και γ) το βιβλίο προόδου στο τέλος κάθε μήνα 
Στο βιβλίο αναγράφετάι η επίδοση κάθε μαθητή στα προαιρετικά μαθή¬ 
ματα με τους γενικούς χαρακτηρισμούς «ανεπαρκής», «μέτρια», «καλή», 
«πολύ καλή», «άριστη». 

Με τη λήξη της διδασκαλίας των προαιρετικών μαθημάτων εξάγεται 
ο τελικός χαρακτηρισμός επίδοσης. Σε περίπτωση διαφοροποιημένων 
κατά μήνα ή μήνες χαρακτηρισμών ως τελικός χαρακτηρισμός θεωρεί¬ 
ται ο επικρατέστερος στο σύνολο. 

Άρθρο 5. 

Διδακτέα ύλη των προαιρετικών μαθημάτων 

Με την έναρξη της λειτουργίας των Τ.Π.Μ., καθένας από τους διδά¬ 
σκοντες τα προαιρετικά μαθήματα καταρτίζει ένα πλαίσιο αναλυτικού 
προγράμματος, το οποίο και καταθέτει προς έγκριση στον υπεύθυνο των 
προαιρετικών μαθημάτων και στο Διευθυντή της οικείας σχολικής μο¬ 
νάδας, οι οποίοι και αποφασίζουν σχετικά. 

Αντίγραφο υποβάλλεται δια του Διευθυντή της σχολικής μονάδας 
στη οικεία Διεύθυνση ή Γραφείο Δευτεροβάθμιας Εκπαίδευσης και στη 
Διεύθυνση Σπουδών Δευτεροβάθμιας Εκπαίδευσης του Υπουργείου 
Εθνικής Παιδείας και θρησκευμάτων. 

Στον Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και την εκτέλεση του παρόντος Προεδρικού Διατάγμα¬ 
τος. 

Αθήνα, 26 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΠΕΚΙΡΗΣ 


- ♦—- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 36 (4) 

Αναπροσαρμογή του ανωτάτου ορίου προϋπολογισμού για την εκτέλεση 
έργων από την Υπηρεσία Πολιτικής Αεροπορίας (ΥΓΙΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παραγρ. 1 περιπτ. η του Ν.Δ. 714/1970 «Περί 
ιδρύσεως Διευθύνσεως Εναερίων Μεταφορών παρά τω Υπουργείω Συ¬ 


γκοινωνιών και Οργανώσεως της Υπηρεσίας Πολιτικής Αεροπορίας» 
(Α’ 238) όπως αντικαταστάθηκε με το άρθρο 1 του Ν. 1141/1981 (Α' 
74). 

β) Του Ν. 1418/1984 «Δημόσια έργα και ρυθμίσεις συναφών θεμά¬ 
των» (Α' 23). 

2. Την αριθμ. Υ1052/2.5.1990 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος 
Χωροταξίας και Δημοσίων Έργων Αχιλλέα Καραμανλή» (Β’ 311) 
όπως τροποποιήθηκε και συμπληρώθηκε με την αριθμ. Υ1087/ 
28.5.1990 απόφαση (Β' 334). 

3. Την αριθμ. 631/1990 γνωμοδότηση του Συμβουλίου της Επι¬ 
κράτειας με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων και του Υπουργού Μεταφορών και Επι¬ 
κοινωνιών, αποφασίζουμε: 

ΕΛΙΆρθρο 1. 

Το προβλεπόμενο από το άρθρο Ι του Ν. 1141/81 ανώτατο όριο 
προϋπολογισμού δαπάνης 5.000.000 δρχ. για την εκτέλεση των ανα- 
φερομένων σ’ αυτό έργων αρμοδιότητος της Υπηρεσίας Πολιτικής Αε¬ 
ροπορίας, αναπροσαρμόζεται στο ποσό των είκοσι εκατομμυρίων 
(20.000.000) δραχμών. 

Άρθρο 2. 

Η ισχύς του παρόντος Διατάγματος αρχίζει ένα μήνα μετά τη δημο¬ 
σίευσή του στην Εφημερίδα της Κυβερνήσεως. Οι συμβάσεις έργων που 
θα καταρτισθούν ύστερα από δημοπρασίες που θα γίνουν ή κατόπιν προ¬ 
σφορών που θα υποβληθούν μέχρι της έναρξης εφαρμογής των διατά¬ 
ξεων του παρόντος διατάγματος εξακολουθούν να εκτελούνται από τους 
ίδιους φορείς σύμφωνα με τις προγενέστερες διατάξεις, μέχρι πλήρους 
εκκαθαρίσεώς τους. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΑΝΑΠΛ. ΠΕΡ/ΝΤΟΣ, ΧΩΡ. & ΔΗΜ. ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΧΙΛΛΕΑΣ ΚΑΡΑΜΑΝΛΗΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 


ΑΠΟΦΑΣΕΙΣ 


( 5 ) 

Πράξη Διοικητή αριθ. 1881/28.1.91 
(Άρθρο 1 του Ν.1266/82) 

Εξουσιοδότηση Διευθυντών της Τράπεζας της Ελλάδος για παροχή 
εγκρίσεων παράτασης της προθεσμίας εισαγωγής συναλλάγματος 
από εξαγωγή προϊόντων. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΔΚ/13321 Αυγούστου 1982 κοινή Απόφαση των Υπουργών 
Εμπορίου και Εθνικής Οικονομίας «περί αναθέσεως στην Τράπεζα της 
Ελλάδος ασκήσεως αρμοδιοτήτων σύμφωνα με το άρθρο 1 εδαφ. 2 του 
Ν. 936/1979». 

γ) Την ΠΔ/ΤΕ 1774/27.7.90 

δ) Την ΠΔ/ΤΕ 1594/28.7.89, όπως ισχύει, αποφασίζουμε: 

Εξουσιοδοτούνται οι Διευθυντές: ι) του Υποκαταστήματος Θεσσαλο¬ 
νίκης (για τα Υποκαταστήματα των μεσολαβουσών τραπεζών της πε¬ 
ριοχής Μακεδονίας Θράκης) και ιι) της Διεύθυνσης Εμπορικών Συναλ¬ 
λαγών με την Αλλοδαπή (για όλες τις άλλες περιπτώσεις) και εγκρίνουν 
αιτήματα παράτασης της προθεσμίας εισαγωγής συναλλάγματος από 
εξαγωγή προϊόντων που έχει καθορισθεί με γενικές αποφάσεις μετά από 
εξέταση των συνθηκών που επικρατούν στις ξένες αγορές και ειδικότερα 
της οικονομικής θέσης των αλλοδαπών αγοραστών καθώς και της 
ύπαρξης καθυστερήσεων λόγω ανωτέρας βίας. 

Καθορίζεται ότι τα αιτήματα που δεν εγκρίνονται σύμφωνα με τα πιο 
πάνω διαβιβάζονται προς εξέταση στην Επιτροπή Συναλλαγματικών 
Παραβάσεων της οποίας η αρμοδιότητα διευρύνεται ανάλογα με συ¬ 
μπλήρωση της ΠΔ/ΤΕ 1594/89, όπως ισχύει. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
Δ. ΧΑΛΙΚΙΑΣ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

.104 32 

ΤΕΙΕΧ , , 

22.3211 ΥΡΕΤ <3Β 

λειτουργούν καθημερινά από 8.00’ έως 13.30’ ' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

V) 

» 

» 

» 

Γ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

ΙΜ.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

<) 

. » 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

.» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















